A Bizottság 511/96/EK rendelete

(1996. március 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 334/96/EK rendelettel [1] módosított, a vám- és statisztikai nómenklatúráról, a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még 60 napig hivatkozhassanak;

mivel az e rendeletben előírt rendelkezések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 22-én.

a Bizottság részéről

Mario Monti

a Bizottság tagja

[1] HL L 49., 1996.2.28., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Tiszta pamut, finomkötött, könnyű ruhanemű, bő szabású, a test felső részét takarja a comb közepéig.Kerek nyakkivágással, a nyakkivágás körül bordázott szegéllyel, amely balról jobbra záródik. Bő, rövid ujjú, az elején nyomott mintával. Két oldalán hasítékkal, alsó széle szegett.Levehető kapucnival, amelyet a nyakkivágásnál gombok rögzítenek. (ruha)(Lásd az 554. fényképet) | 61044200 | A besorolást a Kombinált Nómenklatúra 1. és 6. általános értelmezési szabálya, valamint a 6104 és a 61044200 KN-kód megfogalmazása határozza meg. Figyelembe véve az általános megjelenését, ez a ruházati cikk ruhának tekintendő. A bordás szegély balról jobbra történő hajtása csak díszítésre szolgál. |

2.Két darabból álló együttes, ugyanabból a könnyű, enyhén gyűrt anyagból (100 % viszkóz), mindkét darabon azonos, többszínű nyomott mintával. A kiskereskedelemben szokásos kiszerelésben, az alábbiak szerint:a)rövid ujjú ruhanemű, a test felső részét takarja, kevéssel a derékvonal alá ér. Széles nyakkivágással, nyílás nélkül. A nyakánál és az ujjak végénél összehúzható. A melltől a derékig 2 centiméterenként rugalmas fonalat varrtak az anyagba, ami a gyűrt hatást fokozza. (ráncolás) (blúz)b)bő szabású ruhanemű a test alsó részét takarja, a térd fölé ér, dereka gumizott és zsinórral összehúzható. (szoknya) | 62042918 | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz fűzött 3b) és 8. megjegyzés, a 62. árucsoporthoz fűzött 1. kiegészítő megjegyzés, valamint a 6204, 620429 és 62042918 KN-kód megfogalmazása határozza meg. |

3.Két darabból álló együttes, könnyű, enyhén gyűrt anyagból (100 % viszkóz), a két darabon eltérő, többszínű nyomott mintával. A kiskereskedelemben szokásos kiszerelésben, az alábbiak szerint: | | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz fűzött 3b) és 8. megjegyzés, a 62. árucsoporthoz fűzött 1. kiegészítő megjegyzés, valamint a 6204, 620459, a 62045910, a 6206 és a 62064000 KN-kód megfogalmazása határozza meg. Mivel az együttes részei különböző stílusúak (a két ruhaneműn nem egyforma a nyomott minta), külön kell azokat besorolni. |

a)rövid ujjú ruhanemű, a test felső részét takarja, kevéssel a derékvonal alá ér. Széles nyakkivágással, nyílás nélkül. A nyakánál és az ujjak végénél összehúzható. A melltől a derékig 2 centiméterenként rugalmas fonalat varrtak az anyagba, ami a gyűrt hatást fokozza. (ráncolás) (blúz) | 62064000 |

b)bő szabású ruhanemű a test alsó részét takarja, a térd fölé ér, dereka gumizott és zsinórral összehúzható. (szoknya) | 62045910 |

+++++ TIFF +++++

--------------------------------------------------